Babadogtertjie sterf na sy uit drein gered word | Maroela Media
Die pasgebore babadogtertjie wat Donderdag uit 'n drein in Oos-Londen in die Oos-Kaap gered is, is oorlede.
Paramedici van Dynamic Emergency Medical Services (Dems) is Donderdagoggend na Signalstraat ontbied nadat die babadogtertjie in 'n plastieksak in 'n drein gevind is.
Paramedici het vir 45 minute gespook om die babadogtertjie by te bring nadat haar pols gestop het. Sy is hierna na die Life St Dominic's-hospitaal geneem vir verdere behandeling en is later na die neonatale eenheid in die Frere-hospitaal oorgeplaas.
Volgens Dems is die babadogtertjie egter later in die hospitaal oorlede. Talle mense het intussen op Dems se Facebook-blad aangedui dat hulle fondse bymekaar wil maak sodat die babadogtertjie 'n behoorlike begrafnis kan kry.
AlgoaFM berig dat die polisie 'n saak van kinderverwaarlosing ondersoek.
baba dogtertjie Oos-Kaap Oos-Londen
RIENIE VAN ROOYEN
Hoe hart seer, kan nie dink hoe mense redeneer nie. Gee liewers die ou kleintjies vir mense wat sal omgee en wat smag na kinders.